title: Komisjoni rakendusmäärus (EL) 2017/962, 7. juuni 2017, millega peatatakse luba etoksükiini kasutamiseks söödalisandina kõikide loomaliikide ja -kategooriate puhul (EMPs kohaldatav tekst )

text:
               8.6.2017

               ET

               Euroopa Liidu Teataja

               L 145/13

         KOMISJONI RAKENDUSMÄÄRUS (EL) 2017/962,
   7. juuni 2017,
   millega peatatakse luba etoksükiini kasutamiseks söödalisandina kõikide loomaliikide ja -kategooriate puhul
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 22. septembri 2003. aasta määrust (EÜ) nr 1831/2003 loomasöötades kasutatavate söödalisandite kohta, (1) eriti selle artikli 13 lõiget 2,
   ning arvestades järgmist:

               (1)

               Määruses (EÜ) nr 1831/2003 on sätestatud loomasöödas kasutatava söödalisandi loa taotlemise nõue ning sellise loa andmise, selle andmisest keeldumise või selle peatamise alused ja kord. Nimetatud määruse artikliga 10 on ette nähtud nõukogu direktiivi 70/524/EMÜ (2) alusel lubatud söödalisandite uuesti hindamine.

               (2)

               Direktiivi 70/524/EMÜ alusel on antud tähtajatu luba etoksükiini kasutamiseks söödalisandina kõikide loomaliikide ja -kategooriate puhul. Vastavalt määruse (EÜ) nr 1831/2003 artikli 10 lõikele 1 kanti see söödalisand olemasoleva tootena hiljem söödalisandite registrisse.

               (3)

               Vastavalt määruse (EÜ) nr 1831/2003 artikli 10 lõikele 2 koostoimes nimetatud määruse artikliga 7 esitati 21. septembril 2010 loataotlus etoksükiini kasutamiseks kõikide loomaliikide söödalisandina ning selle liigitamiseks söödalisandite kategooriasse „tehnoloogilised lisandid“. Taotlusele olid lisatud määruse (EÜ) nr 1831/2003 artikli 7 lõikes 3 nõutud üksikasjad ja dokumendid.

               (4)

               Euroopa Toiduohutusamet (edaspidi „amet“) märkis oma 21. oktoobri 2015. aasta arvamuses, (3) et taotleja esitatud üksikasjade ja dokumentide hindamise alusel ei ole võimalik teha järeldusi selle kohta, kas söödalisand etoksükiin on ükskõik millisele sihtloomale, tarbijatele või keskkonnale ohutu. See tuleneb esitatud andmete üldisest puuudulikkusest, mis ei luba hinnata kokkupuudet etoksükiiniga ega selle ohutust loomadele, tarbijatele ega keskkonnale. Eelkõige ei ole võimalik teha järeldusi söödalisandi etoksükiini ühe metaboliidi – etoksükiini kinoonimiini – genotoksilise mõju puudumise kohta. Peale selle on söödalisandis etoksükiinis leiduv lisand p-fenetidiin tunnistatud võimalikuks mutageeniks. Amet leidis, et söödalisand etoksükiin toimib söödas tugeva antioksüdandina, kuid esitatud andmete põhjal ei olnud võimalik kinnitada selle tõhusust kavandatud kasutusmäära juures, mis on väiksem kui kehtiv lubatud maksimumsisaldus söödas. Amet kinnitas ka määrusega (EÜ) nr 1831/2003 asutatud referentlabori esitatud aruande söödas sisalduva kõnealuse söödalisandi analüüsimise meetodi kohta.

               (5)

               Seega ei ole tõendatud, et kõnealune söödalisand ei avalda kavandatud tingimustel kasutamise korral kahjulikku mõju loomade ja inimeste tervisele ega keskkonnale.

               (6)

               Seepärast ei vasta söödalisandi etoksükiini kehtiv luba enam määruse (EÜ) nr 1831/2003 artiklis 5 sätestatud nõuetele.

               (7)

               On võimalik, et söödalisandi etoksükiini tõhusust ja selle kasutamise ohutust käsitlevad täiendavad andmed hõlmavad uut teavet, mis võimaldab nimetatud söödalisandi hindamise tulemused ümber vaadata. Sellest lähtuvalt väidab söödalisandi etoksükiini jaoks loa taotleja, et selle söödalisandi ohutuse ja tõhususe tõendamiseks võib teha täiendavad uuringud. Sel eesmärgil on taotleja võtnud kohustuse esitada täiendavad andmed vastavalt ajakavale, kus on tähtsuse järjekorras loetletud üksteise järel teostatavad uuringud ning mille kohaselt on neist viimase tulemused kättesaadavad hiljemalt 2018. aasta juulis. Kavandataval andmete esitamisel on nende tähtsuse järjekorda seadmisel aluseks võetud ameti arvamuses kindlaks tehtud probleemide olulisus. Kõnealused uuringud hõlmaksid peamiselt söödalisandi kirjelduse ajakohastamist, eelkõige seoses asjakohaste lisandite ja lagunemissaadustega, samuti toksikoloogilisi uuringuid, eriti seoses etoksükiini kinoonimiini genotoksilisusega, metabolismi ja jääke käsitlevaid uuringuid sihtloomaliikidega (sealhulgas kudedes ja loomsetes saadustes esinevate jääkide taseme uuringud), ohutusuuringuid sihtloomadega ning keskkonnaohu hindamist.

               (8)

               Kuna lisandi p-fenetidiini esinemine söödalisandis etoksükiinis tuleneb selle söödalisandi tootmisprotsessist, on taotleja võtnud lisaks kohustuse astuda samme nimetatud lisandi sisalduse järkjärguliseks vähendamiseks kõnealuses söödalisandis, et jõuda 2017. aasta juuniks etoksükiinis sisalduva p-fenetidiini puhul tasemeni 2,5 ppm. Selleks peaks taotleja esitama sobiva analüüsimeetodi p-fenetidiini tuvastamiseks söödalisandis etoksükiinis ja seda söödalisandit sisaldavas söödas ning amet peaks määrusega (EÜ) nr 1831/2003 asutatud referentlabori aruande alusel selle meetodi vastuvõetavaks tunnistama.

               (9)

               Vastavalt määruse (EÜ) nr 1831/2003 artikli 13 lõikele 2 tuleks söödalisandi etoksükiini luba seepärast niikauaks peatada, kuni täiendavad andmed on esitatud ja hinnatud. Pärast seda, kui amet on teostanud nende andmete nõuetekohase hindamise, tuleks peatamismeede läbi vaadata. Peatamismeede tuleks igal juhul läbi vaadata juhul, kui amet võtab täiendavate andmete esitamise ja hindamise protsessi käigus vastu negatiivse arvamuse söödalisandi etoksükiini ohutuse või tõhususe kohta.

               (10)

               Kuna söödalisandi etoksükiini edasine kasutamine võib põhjustada riski inimeste ja loomade tervisele ning keskkonnale, tuleks nimetatud söödalisand ja seda sisaldav sööt kõrvaldada turult niipea kui võimalik. Praktilistel kaalutlustel tuleks ette näha piiratud üleminekuperiood asjaomaste toodete turult kõrvaldamiseks, et ettevõtjad saaksid nõuetekohaselt järgida turult kõrvaldamise kohustust.

               (11)

               Merelist päritolu söödamaterjalid, mis sisaldavad palju rasvhappeid, on oksüdeerimise ja kõrge temperatuuri suhtes väga tundlikud ning tuleb antioksüdandi abil stabiliseerida, eriti nende pikaajalisel transportimisel või säilitamisel. Asjaomaste söödamaterjalide suure oksüdeerumisriski tõttu kasutatakse nende tõhusaks kaitsmiseks laialdaselt etoksükiini. Sellised söödamaterjalid, eriti kalajahu ja kalaõli, on suure toiteväärtusega ja sisaldavad olulises koguses kergesti seeditavaid valke, mis on vajalikud vesiviljelusloomade ja noorloomade toidu puhul, ent mida kasutatakse ka muude loomaliikide, eriti sigade ja kodulindude puhul. Peale selle on teada, et sellistes söödamaterjalides suures koguses leiduvad polüküllastumata rasvhapped, mis kanduvad üle loomsetesse saadustesse, on kasulikud nii põllumajandusloomade kui ka loomseid saadusi tarbivate inimeste tervisele. Seepärast võivad turult etoksükiini viivitamata kõrvaldamisel olla negatiivsed tagajärjed loomade tervisele ja heaolule ning sellega võib kaasneda suutmatus tagada loomade konkreetsed toitumisega seotud vajadused enne sobivate alternatiivide leidmist.

               (12)

               Etoksükiini kasutatakse laialdaselt ka teatavate selliste söödalisandivalmististe koostisosana, mis sisaldavad oksüdeerimise ja kuumtöötlemise suhtes eriti tundlikku toimeainet, mis tuleb antioksüdandi abil stabiliseerida, et säilitada selle omadused. Kõnealuste söödalisandite puhul on tegemist teatavate lipiidides lahustuvate oluliste vitamiinide, karotenoidide ja värvainete valmististega; selliseid valmistisi ja neid sisaldavat sööta tuleb tootmise, säilitamise ja transpordi ajal kaitsta, kuni need on loomadeni toimetatud. Kirjeldatud söödalisandivalmististes kasutatakse laialdaselt etoksükiini ning seepärast avaldaks selle viivitamata turult kõrvaldamine negatiivset mõju loomade tervisele ja heaolule, kuna tooks kaasa oluliste mikrotoitainete puudumise mitme liigi toiduloomade ja mittetoiduloomade söödas. Peale selle võib asjaomaste söödalisandivalmististe nappus liidus tuua kaasa sööda tõhususe ja põllumajandusloomade jõudluse vähenemise, ent ka suutmatuse järgida teatavaid loomseid saadusi käsitlevaid turul kohaldatavaid nõudeid.

               (13)

               Selgub, et etoksükiini ei ole võimalik kohe asendada sobiva alternatiivse antioksüdandiga, kuna praegu lubatud alternatiivsed antioksüdandid – mitme puhul neist on määruse (EÜ) nr 1831/2003 kohane uuesti hindamine veel pooleli – ei ole samade näitajatega kui etoksükiin, eriti seoses nende tõhususe, toimeaine vajaliku kontsentratsiooni, toime kestuse ja tootmisprotsessis vajalike omadustega, ent ka tootmiskuludega. Sellest tulenevalt on vaja anda käitlejatele aega hinnata ja testida alternatiivsete antioksüdantide funktsionaalsust uue koostisega toodetes ning kohandada tootmisprotsessi lähtuvalt selliste võimalike alternatiivsete ainete kasutuselevõtust. Seepärast tuleks põhjendustes 11 ja 12 osutatud toodete turult kõrvaldamiseks ette näha konkreetne piiritletud üleminekuperiood, et käitlejad saaksid uue olukorraga kohaneda ja seeläbi turult kõrvaldamise kohustust nõuetekohaselt järgida. Põhjenduses 12 nimetatud söödalisandivalmististe tootmise ja säilitamise erimeetodist tulenevalt võidakse selliste valmististe jaoks ette nähtud alternatiivsed antioksüdandid teha kättesaadavaks lühema aja jooksul kui põhjenduses 11 osutatud söödamaterjalide puhul, mis võimaldab sätestada nende jaoks lühema üleminekuperioodi.

               (14)

               Käesoleva määrusega ette nähtud meetmed on kooskõlas alalise taime-, looma-, toidu- ja söödakomitee arvamusega,

         ON VASTU VÕTNUD KÄESOLEVA MÄÄRUSE:
   Artikkel 1
   Loa peatamine
   Direktiivi 70/524/EMÜ alusel antud ja määrusega (EÜ) nr 1831/2003 pikendatud luba söödalisandi etoksükiini kohta, millele vastab kõnealuse määruse artiklis 17 osutatud söödalisandite registri kanne E 324 (edaspidi „söödalisand etoksükiin“), peatatakse.
   Artikkel 2
   Üleminekumeetmed
   1.   Söödalisandi etoksükiini ja seda sisaldavate eelsegude olemasolevaid varusid võib jätkuvalt turule lasta kuni 28. septembrini 2017 ja kasutada kuni 28. detsembrini 2017 vastavalt enne 28. juunit 2017 kohaldatavatele eeskirjadele.
   2.   Söödamaterjale ja segasööta, mille valmistamisel on kasutatud söödalisandit etoksükiini või seda sisaldavat eelsegu, võib jätkuvalt turule lasta kuni 28. detsembrini 2017 ja kasutada kuni 28. märtsini 2018 vastavalt enne 28. juunit 2017 kohaldatavatele eeskirjadele.
   Artikkel 3
   Teatavaid söödamaterjale ja nendega seotud tooteid hõlmavad eri üleminekumeetmed
   1.   Erandina artiklist 2 võib:

               a)

               söödalisandit etoksükiini ja seda sisaldavaid eelsegusid, kui need on ette nähtud lisamiseks söödamaterjalidele, mis on loetletud komisjoni määrusega (EL) nr 68/2013 (4) loodud söödamaterjalide kataloogi kandes 7.1.2 ja peatükis 10, jätkuvalt turule lasta kuni 30. septembrini 2019 vastavalt enne 28. juunit 2017 kohaldatavatele eeskirjadele, kui söödalisandi etoksükiini või seda sisaldava eelsegu etiketil on märgitud, et toode on ette nähtud kõnealustele söödamaterjalidele lisamiseks;

               b)

               punktis a osutatud söödamaterjale, mille valmistamisel on kasutatud söödalisandit etoksükiini või seda sisaldavat eelsegu, jätkuvalt turule lasta kuni 31. detsembrini 2019 vastavalt enne 28. juunit 2017 kohaldatavatele eeskirjadele;

               c)

               segasööta, mille valmistamisel on kasutatud punktis b osutatud söödamaterjali, jätkuvalt turule lasta kuni 31. märtsini 2020 vastavalt enne 28. juunit 2017 kohaldatavatele eeskirjadele.

         2.   Lõike 1 punktides a, b ja c osutatud tooteid võib kasutada kuni 3 kuud pärast asjaomases nimetatud punktis määratletud kuupäeva vastavalt enne 28. juunit 2017 kohaldatavatele eeskirjadele.
   Artikkel 4
   Teatavaid söödalisandivalmistisi ja nendega seotud tooteid hõlmavad eri üleminekumeetmed
   1.   Erandina artiklist 2 võib:

               a)

               söödalisandit etoksükiini, kui see on ette nähtud lisamiseks komisjoni määruse (EÜ) nr 1831/2003 kohaselt lubatud allpool loetletud söödalisandivalmististele, jätkuvalt turule lasta kuni 31. märtsini 2018 vastavalt enne 28. juunit 2017 kohaldatavatele eeskirjadele, kui söödalisandi etoksükiini etiketil on märgitud, et toode on ette nähtud lisamiseks järgmistele söödalisandivalmististele:

                           —

                           A-vitamiini valmistised;

                           —

                           D-vitamiini valmistised;

                           —

                           E-vitamiini valmistised;

                           —

                           K-vitamiini valmistised;

                           —

                           luteiinivalmistised;

                           —

                           zeaksantiinivalmistised;

                           —

                           β-apo-8′-karoteenhappe etüülestri valmistised;

                           —

                           tsitranaksantiinivalmistised;

                           —

                           kapsantiinivalmistised;

                           —

                           astaksantiinivalmistised;

                           —

                           astaksantiindimetüüldisuktsinaadi valmistised;

                           —

                           kantaksantiinivalmistised;

                           —

                           β-karoteeni valmistised;

               b)

               punktis a osutatud söödalisandivalmistisi, mis sisaldavad söödalisandit etoksükiini, ja selliseid söödalisandivalmistisi sisaldavaid eelsegusid jätkuvalt turule lasta kuni 30. juunini 2018 vastavalt enne 28. juunit 2017 kohaldatavatele eeskirjadele;

               c)

               söödamaterjale ja segasööta, mis sisaldavad punktis b osutatud tooteid, jätkuvalt turule lasta kuni 30. septembrini 2018 vastavalt enne 28. juunit 2017 kohaldatavatele eeskirjadele.

         2.   Lõike 1 punktides a, b ja c osutatud tooteid võib kasutada kuni 3 kuud pärast asjaomases nimetatud punktis määratletud kuupäeva vastavalt enne 28. juunit 2017 kohaldatavatele eeskirjadele.
   Artikkel 5
   Läbivaatamine
   Käesolev määrus vaadatakse läbi hiljemalt 31. detsembriks 2020 ning igal juhul pärast seda, kui amet on võtnud vastu negatiivse arvamuse söödalisandi etoksükiini ohutuse või tõhususe kohta.
   Artikkel 6
   Jõustumine
   Käesolev määrus jõustub kahekümnendal päeval pärast selle avaldamist Euroopa Liidu Teatajas.

      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 7. juuni 2017

            Komisjoni nimel

            president

         Jean-Claude JUNCKER

      (1)  ELT L 268, 18.10.2003, lk 29.

      (2)  EÜT L 270, 14.12.1970, lk 1.

      (3)  EFSA Journal 2015; 13(11): 4272.

      (4)  Komisjoni 16. jaanuari 2013. aasta määrus (EL) nr 68/2013 söödamaterjalide kataloogi kohta (ELT L 29, 30.1.2013, lk 1).


title: Komisjoni rakendusmäärus (EL) nr 77/2012, 30. jaanuar 2012 , millega kehtestatakse kindlad impordiväärtused, et määrata kindlaks teatava puu- ja köögivilja hind piiril

text:
               31.1.2012

               ET

               Euroopa Liidu Teataja

               L 27/7

         KOMISJONI RAKENDUSMÄÄRUS (EL) nr 77/2012,
   30. jaanuar 2012,
   millega kehtestatakse kindlad impordiväärtused, et määrata kindlaks teatava puu- ja köögivilja hind piiril
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 22. oktoobri 2007. aasta määrust (EÜ) nr 1234/2007, millega kehtestatakse põllumajandusturgude ühine korraldus ning mis käsitleb teatavate põllumajandustoodete erisätteid (ühise turukorralduse ühtne määrus) (1),
   võttes arvesse komisjoni 7. juuni 2011. aasta rakendusmäärust (EL) nr 543/2011, millega kehtestatakse nõukogu määruse (EÜ) nr 1234/2007 üksikasjalikud rakenduseeskirjad seoses puu- ja köögiviljasektori ning töödeldud puu- ja köögivilja sektoriga, (2) eriti selle artikli 136 lõiget 1,
   ning arvestades järgmist:

               (1)

               Määruses (EL) nr 543/2011 on sätestatud vastavalt mitmepoolsete kaubandusläbirääkimiste Uruguay vooru tulemustele kriteeriumid, mille alusel kehtestab komisjon kolmandatest riikidest importimisel kõnealuse määruse XVI lisa A osas sätestatud toodete ja ajavahemike kohta kindlad impordiväärtused.

               (2)

               Iga turustuspäeva kindel impordiväärtus on arvutatud rakendusmääruses (EL) nr 543/2011 artikli 136 lõike 1 kohaselt, võttes arvesse päevaandmete erinevust. Seetõttu peaks käesolev määrus jõustuma selle Euroopa Liidu Teatajas avaldamise kuupäeval,

         ON VASTU VÕTNUD KÄESOLEVA MÄÄRUSE:
   Artikkel 1
   Käesoleva määruse lisas määratakse kindlaks rakendusmääruse (EL) nr 543/2011 artikliga 136 ette nähtud kindlad impordiväärtused.
   Artikkel 2
   Käesolev määrus jõustub Euroopa Liidu Teatajas avaldamise päeval.

      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 30. jaanuar 2012

            Komisjoni nimel presidendi eest

            põllumajanduse ja maaelu arengu peadirektor

         José Manuel SILVA RODRÍGUEZ

      (1)  ELT L 299, 16.11.2007, lk 1.

      (2)  ELT L 157, 15.6.2011, lk 1.

      LISA
      Kindlad impordiväärtused, et määrata kindlaks teatava puu- ja köögivilja hind piiril

                  (eurot 100 kg kohta)

                  CN-kood

                  Kolmanda riigi kood (1)

                  Kindel impordiväärtus

                  0702 00 00

                  IL

                  138,3

                  MA

                  58,6

                  TN

                  90,3

                  TR

                  119,7

                  ZZ

                  101,7

                  0707 00 05

                  EG

                  217,9

                  JO

                  241,9

                  MA

                  148,6

                  TR

                  180,8

                  ZZ

                  197,3

                  0709 91 00

                  EG

                  143,2

                  ZZ

                  143,2

                  0709 93 10

                  MA

                  124,4

                  TR

                  177,7

                  ZZ

                  151,1

                  0805 10 20

                  EG

                  49,6

                  MA

                  54,8

                  TN

                  58,8

                  TR

                  63,2

                  ZZ

                  56,6

                  0805 20 10

                  IL

                  185,7

                  MA

                  94,2

                  ZZ

                  140,0

                  0805 20 30, 0805 20 50, 0805 20 70, 0805 20 90

                  CN

                  61,2

                  EG

                  88,5

                  IL

                  94,5

                  JM

                  118,0

                  KR

                  91,5

                  MA

                  55,4

                  PK

                  50,1

                  TR

                  97,0

                  ZZ

                  82,0

                  0805 50 10

                  TR

                  65,8

                  ZZ

                  65,8

                  0808 10 80

                  CA

                  118,4

                  CL

                  79,0

                  CN

                  74,5

                  US

                  155,0

                  ZZ

                  106,7

                  0808 30 90

                  CN

                  46,1

                  TR

                  95,1

                  US

                  120,1

                  ZA

                  97,6

                  ZZ

                  89,7

         (1)  Riikide nomenklatuur on sätestatud komisjoni määruses (EÜ) nr 1833/2006 (ELT L 354, 14.12.2006, lk 19). Kood „ZZ” tähistab „muud päritolu”.


title: Komisjoni rakendusmäärus (EL) 2017/356, 15. veebruar 2017, millega kiidetakse heaks oluline muudatus kaitstud päritolunimetuste ja kaitstud geograafiliste tähiste registrisse kantud nimetuse spetsifikaadis [Rheinisches Zuckerrübenkraut / Rheinischer Zuckerrübensirup / Rheinisches Rübenkraut (KGT)]

text:
               1.3.2017

               ET

               Euroopa Liidu Teataja

               L 54/2

         KOMISJONI RAKENDUSMÄÄRUS (EL) 2017/356,
   15. veebruar 2017,
   millega kiidetakse heaks oluline muudatus kaitstud päritolunimetuste ja kaitstud geograafiliste tähiste registrisse kantud nimetuse spetsifikaadis [Rheinisches Zuckerrübenkraut / Rheinischer Zuckerrübensirup / Rheinisches Rübenkraut (KGT)]
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 21. novembri 2012. aasta määrust (EL) nr 1151/2012 põllumajandustoodete ja toidu kvaliteedikavade kohta, (1) eriti selle artikli 52 lõiget 2,
   ning arvestades järgmist:

               (1)

               Vastavalt määruse (EL) nr 1151/2012 artikli 53 lõike 1 esimesele lõigule vaatas komisjon läbi Saksamaa taotluse saada heakskiit komisjoni rakendusmäärusega (EL) nr 628/2012 (2) registreeritud kaitstud geograafilise tähise „Rheinisches Zuckerrübenkraut“ / „Rheinischer Zuckerrübensirup“ / „Rheinisches Rübenkraut“ spetsifikaadi muudatusele.

               (2)

               Kuna asjaomane muudatus ei ole väike määruse (EL) nr 1151/2012 artikli 53 lõike 2 tähenduses, avaldas komisjon kõnealuse määruse artikli 50 lõike 2 punkti a kohase muutmistaotluse Euroopa Liidu Teatajas
                   (3).

               (3)

               Kuna komisjon ei ole saanud ühtegi määruse (EL) nr 1151/2012 artikli 51 kohast vastuväidet, tuleb spetsifikaadi muudatus heaks kiita,

         ON VASTU VÕTNUD KÄESOLEVA MÄÄRUSE:
   Artikkel 1

      Euroopa Liidu Teatajas avaldatud nimetuse „Rheinisches Zuckerrübenkraut“ / „Rheinischer Zuckerrübensirup“ / „Rheinisches Rübenkraut“ (KGT) spetsifikaadi muudatus kiidetakse heaks.
   Artikkel 2
   Käesolev määrus jõustub kahekümnendal päeval pärast selle avaldamist Euroopa Liidu Teatajas.

      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 15. veebruar 2017

            Komisjoni nimel

            presidendi eest

            komisjoni liige

         Phil HOGAN

      (1)  ELT L 343, 14.12.2012, lk 1.

      (2)  Komisjoni 6. juuli 2012. aasta rakendusmäärus (EL) nr 628/2012, millega registreeritakse kaitstud päritolunimetuste ja kaitstud geograafiliste tähiste registris nimetus [„Rheinisches Zuckerrübenkraut / Rheinischer Zuckerrübensirup / Rheinisches Rübenkraut“ (KGT)] (ELT L 182, 13.7.2012, lk 10).

      (3)  ELT C 403, 1.11.2016, lk 9.


title: Komisjoni rakendusmäärus (EL) nr 454/2014, 29. aprill 2014 , millega tunnistatakse kehtetuks rakendusmäärus (EL) nr 1066/2010 teatavate kaupade klassifitseerimise kohta kombineeritud nomenklatuuris

text:
               6.5.2014

               ET

               Euroopa Liidu Teataja

               L 133/29

         KOMISJONI RAKENDUSMÄÄRUS (EL) nr 454/2014,
   29. aprill 2014,
   millega tunnistatakse kehtetuks rakendusmäärus (EL) nr 1066/2010 teatavate kaupade klassifitseerimise kohta kombineeritud nomenklatuuris
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 23. juuli 1987. aasta määrust (EMÜ) nr 2658/87 tariifi- ja statistikanomenklatuuri ning ühise tollitariifistiku kohta, (1)eriti selle artikli 9 lõike 1 punkti a,
   ning arvestades järgmist:

               (1)

               Komisjoni rakendusmäärusega (EL) nr 1066/2010, (2) mida on muudetud komisjoni määrusega (EL) nr 441/2013, (3) klassifitseeritakse ühte korpusse paigutatud toode, mis koosneb helisagedusvõimendist ja valjuhääldist, CN-koodi 8518 40 80 alla elektrilise helisagedusvõimendina.

               (2)

               Harmoneeritud süsteemi (HS) komitee kiitis oma 52. istungjärgul 2013. septembris heaks klassifitseerimisarvamuse, millega klassifitseeritakse identne toode HSi alamrubriiki 8518 22 valjuhäälditena, mis on paigutatud korpusesse mitmekaupa.

               (3)

               EL on nõukogu 7. aprilli 1987. aasta otsuse 87/369/EMÜ (4)alusel osaline rahvusvaheline kaupade kirjelduse ja kodeerimise harmoneeritud süsteemi konventsioonis (tuntud kui „harmoneeritud süsteem” või „HS”), mille on koostanud Tollikoostöö Nõukogu (tuntud kui „Maailma Tolliorganisatsioon” või „WCO”).

               (4)

               Euroopa Liidu Kohus on otsustanud, et kuigi WCO kaupade HSi klassifitseerimise arvamused ei ole õiguslikult siduvad, annavad nad suuniseid nimetatud kaupade klassifitseerimiseks kombineeritud nomenklatuuri, mis aitab oluliselt kaasa kombineeritud nomenklatuuri erinevate rubriikide ulatuse tõlgendamisele, kui need ei ole vastuolus asjakohase rubriigi sõnastusega (vt selle kohta muu hulgas Euroopa Liidu Kohtu otsuseid kohtuasjades C-206/03, (5) C-15/05 (6) ja C-227/11) (7).

               (5)

               Selleks et tagada harmoneeritud süsteemi ühetaoline tõlgendamine ja kohaldamine rahvusvahelisel tasandil ning võttes arvesse asjaolu, et otsus on kooskõlas HSi alamrubriigi 8518 22 sõnastusega, peaks EL kohaldama kõnealust klassifitseerimisarvamust.

               (6)

               Seepärast tuleks määrus (EL) nr 1066/2010 (mida on muudetud komisjoni määrusega (EL) nr 441/2013) kehtetuks tunnistada.

               (7)

               Käesoleva määrusega ettenähtud meetmed on kooskõlas tolliseadustiku komitee arvamusega,

         ON VASTU VÕTNUD KÄESOLEVA MÄÄRUSE:
   Artikkel 1
   Komisjoni määrus (EL) nr 1066/2010 tunnistatakse kehtetuks.
   Artikkel 2
   Käesolev määrus jõustub kahekümnendal päeval pärast selle avaldamist Euroopa Liidu Teatajas.

      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 29. aprill 2014

            Komisjoni nimel

            presidendi eest

            komisjoni liige

         Algirdas ŠEMETA

      (1)  EÜT L 256, 7.9.1987, lk 1.

      (2)  Komisjoni määrus (EÜ) nr 1066/2010, 19. november 2010. a., teatavate kaupade klassifitseerimise kohta kombineeritu nomenklatuuris (ELT L 304, 20.11.2010, lk 9).

      (3)  Komisjoni rakendusmäärus (EL) nr 441/2013, 7. mai 2013, millega muudetakse või tunnistatakse kehtetuks teatavad määrused kaupade klassifitseerimise kohta kombineeritud nomenklatuuris (ELT L 130, 15.5.2013, lk 1).

      (4)  Nõukogu otsus 87/369/EMÜ, 7. aprill 1987, rahvusvahelise kaupade kirjeldamise ja kodeerimise harmoneeritud süsteemi konventsiooni ja selle muutmisprotokolli sõlmimise kohta (EÜT L 198, 20.7.1987, lk 1).

      (5)  ELT C 106, 30.4.2005, lk 10.

      (6)  ELT C 143, 17.6.2006, lk 18.

      (7)  ELT C 126, 28.4.2012, lk 3.


title: Komisjoni rakendusmäärus (EL) nr 632/2012, 12. juuli 2012 , millega 174. korda muudetakse nõukogu määrust (EÜ) nr 881/2002, millega kehtestatakse teatavate Al-Qaida võrguga seotud isikute ja üksuste vastu suunatud eripiirangud

text:
               13.7.2012

               ET

               Euroopa Liidu Teataja

               L 182/31

         KOMISJONI RAKENDUSMÄÄRUS (EL) nr 632/2012,
   12. juuli 2012,
   millega 174. korda muudetakse nõukogu määrust (EÜ) nr 881/2002, millega kehtestatakse teatavate Al-Qaida võrguga seotud isikute ja üksuste vastu suunatud eripiirangud
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 27. mai 2002. aasta määrust (EÜ) nr 881/2002, millega kehtestatakse teatavate Al-Qaida võrguga seotud isikute ja üksuste vastu suunatud eripiirangud, (1) eriti selle artikli 7 lõike 1 punkti a ja artikli 7a lõiget 5,
   ning arvestades järgmist:

               (1)

               Määruse (EÜ) nr 881/2002 I lisas on esitatud nende isikute, rühmituste ja üksuste loetelu, kelle rahalised vahendid ja majandusressursid nimetatud määruse alusel külmutatakse.

               (2)

               2. juulil 2012 otsustas ÜRO Julgeolekunõukogu sanktsioonide komitee kõrvaldada viis füüsilist isikut nende isikute, rühmituste ja üksuste loetelust, kelle suhtes kohaldatakse rahaliste vahendite ja majandusressursside külmutamist.

               (3)

               Seega tuleks määruse (EÜ) nr 881/2002 I lisa vastavalt ajakohastada,

         ON VASTU VÕTNUD KÄESOLEVA MÄÄRUSE:
   Artikkel 1
   Määruse (EÜ) nr 881/2002 I lisa muudetakse vastavalt käesoleva määruse lisale.
   Artikkel 2
   Määrus jõustub järgmisel päeval pärast selle avaldamist Euroopa Liidu Teatajas.

      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 12. juuli 2012

            Komisjoni nimel presidendi eest

            välispoliitika vahendite talituse direktor

      (1)  EÜT L 139, 29.5.2002, lk 9.

      LISA
      Määruse (EÜ) nr 881/2002 I lisa muudetakse järgmiselt:
      Pealkirja „Füüsilised isikud” alt jäetakse välja järgmised kanded:

                  (a)

                     „Sobhi Abd Al Aziz Mohamed El Gohary Abu Sinna (teiste nimedega a) Sobhi Abdel Aziz Mohamed Gohary Abou Senah, b) Mohamed Atef, c) Sheik Taysir Abdullah, d) Abu Hafs Al Masri, e) Abu Hafs Al Masri El Khabir, f) Taysir). Sünniaeg: 17.1.1958. Sünnikoht: El Behira, Egiptus. Kodakondsus: Egiptuse. Muu teave: on tõendatud, et isik suri 2001. aastal Pakistanis. Artikli 2a lõike 4 punktis b osutatud kuupäev: 25.1.2001.”

                  (b)

                     „Nasr Fahmi Nasr Hassannein (teiste nimedega a) Muhammad Salah, b) Naser Fahmi Naser Hussein). Sünniaeg: 30.10.1962. Sünnikoht: Kairo, Egiptus. Kodakondsus: Egiptuse. Muu teave: teadaolevalt surnud. Artikli 2a lõike 4 punktis b osutatud kuupäev: 6.10.2001.”

                  (c)

                     „Mustapha Ahmed Mohamed Osman Abu El Yazeed (teiste nimedega a) Mustapha Mohamed Ahmed, b) Shaykh Sai’id). Sünniaeg: 27.2.1955. Sünnikoht: El Sharkiya, Egiptus. Kodakondsus: Egiptuse. Muu teave: on tõendatud, et isik suri 2010. aasta mais Afganistanis. Artikli 2a lõike 4 punktis b osutatud kuupäev: 6.10.2001.”

                  (d)

                     „Muhsin Moussa Matwalli Atwah Dewedar (teiste nimedega a) Al-Muhajir, Abdul Rahman, b) Al-Namer, Mohammed K.A., c) Mohsen Moussa Metwaly Atwa Dwedar, d) Abdel Rahman, e) Abdul Rahman). Sünniaeg: 19.6.1964. Sünnikoht: Dakahliya, Egiptus. Kodakondsus: Egiptuse. Muu teave: on tõendatud, et isik suri 2006. aasta aprillis Pakistanis. Artikli 2a lõike 4 punktis b osutatud kuupäev: 17.10.2001.”

                  (e)

                     „Fahid Mohammed Ally Msalaam (teiste nimedega a) Fahid Mohammed Ally, b), Fahad Ally Msalam, c), Fahid Mohammed Ali Msalam, d), Mohammed Ally Msalam, e), Fahid Mohammed Ali Musalaam, f), Fahid Muhamad Ali Salem, g) Fahid Mohammed Aly, h) Ahmed Fahad, i) Ali Fahid Mohammed, j) Fahad Mohammad Ally, k) Fahad Mohammed Ally, l) Fahid Mohamed Ally, m) Msalam Fahad Mohammed Ally, n) Msalam Fahid Mohammad Ally, o) Msalam Fahid Mohammed Ali, p) Msalm Fahid Mohammed Ally, q) Usama Al-Kini, r) Mohammed Ally Mohammed, s) Ally Fahid M). Sünniaeg: 9.4.1976. Sünnikoht: Mombasa, Kenya. Kodakondsus: Kenya. Passi nr: a) A260592 (Kenya pass), b) A056086 (Kenya pass), c) A435712 (Kenya pass), d) A324812 (Kenya pass), e) 356095 (Kenya pass). Riiklik isikukood: 12771069 (Kenya isikutunnistus). Muu teave: a) isa nimi Mohamed Ally. Ema nimi Fauzia Mbarak, b) on tõendatud, et isik suri 1.1.2009 Pakistanis. Artikli 2a lõike 4 punktis b osutatud kuupäev: 17.10.2001.”

                  (f)

                     „Sheikh Ahmed Salim Swedan (teiste nimedega a) Ahmed Ally, b) Sheikh Ahmad Salem Suweidan, c) Sheikh Swedan, d) Sheikh Ahmed Salem Swedan, e) Ally Ahmad, f) Muhamed Sultan, g) Sheik Ahmed Salim Sweden, h) Sleyum Salum, i) Sheikh Ahmed Salam, j) Ahmed The Tall, k) Bahamad, l) Sheik Bahamad, m) Sheikh Bahamadi, n) Sheikh Bahamad). Tiitel: Šeik. Sünniaeg: 9.4.1960. Sünnikoht: Mombasa, Kenya. Kodakondsus: Kenya. Pass nr: A163012 (Kenya pass). Riiklik isikukood: 8534714 (Kenya isikutunnistus, mis on välja antud 14.11.1996). Muu teave: on tõendatud, et isik suri 1.1.2009 Pakistanis. Artikli 2a lõike 4 punktis b osutatud kuupäev: 17.10.2001.”

                  (g)

                     „Tohir Abdulkhalilovich Yuldashev (teiste nimedega a) Юлдашев Тахир Абдулхалилович b) Yuldashev, Takhir). Sünniaeg: 1967. Sünnikoht: Namangani linn, Usbekistan. Kodakondsus: Usbeki. Muu teave: a) endine Islamic Movement of Uzbekistani juht, b) on tõendatud, et isik suri 2009. aasta augustis Pakistanis. Artikli 2a lõike 4 punktis b osutatud kuupäev: 17.10.2001.”

                  (h)

                     „Abbas Abdi Ali (teise nimega Ali, Abbas Abdi). Muu teave: teadaolevalt suri 2004. aastal. Artikli 2a lõike 4 punktis b osutatud kuupäev: 9.11.2001.”


title: Komisjoni rakendusmäärus (EL) nr 134/2013, 15. veebruar 2013 , millega määratakse kindlaks teraviljasektori imporditollimaksud alates 16. veebruarist 2013

text:
               16.2.2013

               ET

               Euroopa Liidu Teataja

               L 45/10

         KOMISJONI RAKENDUSMÄÄRUS (EL) nr 134/2013,
   15. veebruar 2013,
   millega määratakse kindlaks teraviljasektori imporditollimaksud alates 16. veebruarist 2013
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 22. oktoobri 2007. aasta määrust (EÜ) nr 1234/2007, millega kehtestatakse põllumajandusturgude ühine korraldus ning mis käsitleb teatavate põllumajandustoodete erisätteid (ühise turukorralduse ühtne määrus) (1),
   võttes arvesse komisjoni 20. juuli 2010. aasta määrust (EL) nr 642/2010 nõukogu määruse (EÜ) nr 1234/2007 rakenduseeskirjade kohta teraviljasektori imporditollimaksude osas, (2) eriti selle artikli 2 lõiget 1,
   ning arvestades järgmist:

               (1)

               Määruse (EÜ) nr 1234/2007 artikli 136 lõikega 1 on ette nähtud, et CN-koodide 1001 19 00, 1001 11 00, ex 1001 91 20 (pehme nisu, seemneks), ex 1001 99 00 (pehme nisu, kõrgekvaliteediline, v.a seemneks), 1002 10 00, 1002 90 00, 1005 10 90, 1005 90 00, 1007 10 90 ja 1007 90 00 alla kuuluvate toodete imporditollimaks on võrdne nende toodete suhtes importimisel kehtiva sekkumishinnaga ning seda suurendatakse 55 % võrra, millest arvatakse maha kõnealuse kaubasaadetise suhtes kehtiv CIF-impordihind. See maks ei tohi siiski ületada ühise tollitariifistiku tollimaksumäära.

               (2)

               Määruse (EÜ) nr 1234/2007 artikli 136 lõikega 2 on ette nähtud, et nimetatud artikli lõikes 1 osutatud tollimaksu arvutamiseks kehtestatakse kõnealustele toodetele korrapäraste ajavahemike järel tüüpiline CIF-impordihind.

               (3)

               Määruse (EL) nr 642/2010 artikli 2 lõike 2 kohaselt on CN-koodide 1001 19 00, 1001 11 00, ex 1001 91 20 (pehme nisu, seemneks), ex 1001 99 00 (pehme nisu, kõrgekvaliteediline, v.a seemneks), 1002 10 00, 1002 90 00, 1005 10 90, 1005 90 00, 1007 10 90 ja 1007 90 00 alla kuuluvate toodete imporditollimaksu arvutamiseks kasutatav hind iga päeva tüüpiline CIF-impordihind, mis on kindlaks määratud kõnealuse määruse artikliga 5 ette nähtud korras.

               (4)

               Seepärast tuleks alates 16. veebruarist 2013 kehtestada impordimaksud, mida kohaldatakse uute maksude jõustumiseni.

               (5)

               Vajadusest tagada, et kõnealust meedet hakataks kohaldama võimalikult kiiresti pärast ajakohastatud andmete kättesaadavaks tegemist, peaks käesolev määrus jõustuma selle avaldamise päeval,

         ON VASTU VÕTNUD KÄESOLEVA MÄÄRUSE:
   Artikkel 1
   Määruse (EÜ) nr 1234/2007 artikli 136 lõikes 1 osutatud teraviljasektori imporditollimaksud määratakse alates 16. veebruarist 2013 kindlaks käesoleva määruse I lisas II lisa teabe alusel.
   Artikkel 2
   Käesolev määrus jõustub Euroopa Liidu Teatajas avaldamise päeval.

      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 15. veebruar 2013

            Komisjoni nimel presidendi eest

            põllumajanduse ja maaelu arengu peadirektor

         José Manuel SILVA RODRÍGUEZ

      (1)  ELT L 299, 16.11.2007, lk 1.

      (2)  ELT L 187, 21.7.2010, lk 5.

      I LISA

         Määruse (EÜ) nr 1234/2007 artikli 136 lõikes 1 osutatud toodete impordimaksud, mida kohaldatakse alates 16. veebruarist 2013

                  CN-kood

                  Toote kirjeldus

                  Imporditollimaks (1)

                  (eurot/t)

                  1001 19 00
                  1001 11 00

                  Kõva NISU, kõrge kvaliteediga

                  0,00

                  keskmise kvaliteediga

                  0,00

                  madala kvaliteediga

                  0,00

                  ex 1001 91 20

                  Pehme NISU, seemneks

                  0,00

                  ex 1001 99 00

                  Pehme NISU, kõrge kvaliteediga, v.a seemneks

                  0,00

                  1002 10 00
                  1002 90 00

                  RUKIS

                  0,00

                  1005 10 90

                  MAISITERAD seemneks, v.a hübriidid

                  0,00

                  1005 90 00

                  MAISITERAD, v.a seemneks (2)

                  0,00

                  1007 10 90
                  1007 90 00

                  TERASORGO, v.a seemneks ettenähtud hübriidid

                  0,00

         (1)  Importija võib taotleda määruse (EL) nr 642/2010 artikli 2 lõike 4 kohaselt imporditollimaksu vähendamist:

                  —

                  3 eurot/t kaupade puhul, mis jõuavad liitu Atlandi ookeani või Suessi kanali kaudu ja kui lossimissadam asub Vahemere ääres (Gibraltari väinast kaugemal) või Musta mere ääres;

                  —

                  2 eurot/t kaupade puhul, mis jõuavad liitu Atlandi ookeani kaudu ja kui lossimissadam asub Taanis, Eestis, Lätis, Leedus, Poolas, Soomes, Iirimaal, Ühendkuningriigis või Pürenee poolsaarel Atlandi ookeani poolsel rannikul.

         (2)  Importija võib taotleda imporditollimaksu vähendamist ühtse määra alusel 24 eurot tonni kohta, kui on täidetud määruse (EL) nr 642/2010 artikli 3 kehtestatud tingimused.

      II LISA

         I lisas osutatud impordimaksude arvutamisel arvestatavad tegurid

      1.2.2013-14.2.2013

                  1.

                  Määruse (EL) nr 642/2010 artikli 2 lõikes 2 osutatud võrdlusperioodi keskmised:

                              (eurot/t)

                              Pehme nisu (1)

                              Maisiterad

                              Kõva nisu, kõrge kvaliteediga

                              Kõva nisu, keskmise kvaliteediga (2)

                              Kõva nisu, madala kvaliteediga (3)

                              Börs

                              Minnéapolis

                              Chicago

                              —

                              —

                              —

                              Noteering

                              241,45

                              208,21

                              —

                              —

                              —

                              FOB-hind Ameerika Ühendriikides

                              —

                              —

                              295,74

                              285,74

                              265,74

                              Lahe lisatasu

                              78,15

                              17,92

                              —

                              —

                              —

                              Suure Järvistu lisatasu

                              —

                              —

                              —

                              —

                              —

                  2.

                  Määruse (EL) nr 642/2010 artikli 2 lõikes 2 osutatud võrdlusperioodi keskmised:

                              Lasti veokulud: Mehhiko laht–Rotterdam:

                              14,32 eurot/t

                              Lasti veokulud: Suur Järvistu–Rotterdam:

                              — eurot/t

         (1)  Lisatasu 14 eurot/t sisse arvestatud (määruse (EL) nr 642/2010 artikli 5 lõige 3).

         (2)  Allahindlus 10 eurot/t (määruse (EL) nr 642/2010 artikli 5 lõige 3).

         (3)  Allahindlus 30 eurot/t (määruse (EL) nr 642/2010 artikli 5 lõige 3).